Seletuskiri otsuse „Valimisringkonna moodustamine ja mandaatide arvu määramine“ eelnõule

Kohaliku omavalitsuse volikogu valimise seaduse (KOVVS) § 8 kohaselt moodustab volikogu linna territooriumil ühe valimisringkonna. Üle 300 000 elanikuga kohaliku omavalitsuse üksuses moodustab volikogu kaheksa valimisringkonda, välja arvatud KOVVS paragrahvi lõike 41 teises lauses nimetatud juhul (KOVVS-is toodud erand puudutab Tallinna). KOVVS § 8 lg 5 kohaselt määratakse volikogu otsuses valimisringkondade moodustamise kohta ringkondade numeratsioon, piirid ning mandaatide arv igas ringkonnas.

KOVVS § 704 kohaselt moodustatakse 2025. aasta kohaliku omavalitsuse volikogu valimistel valimisringkonnad hiljemalt 2025. aasta 11. augustil ja volikogu jaotab mandaadid valimisringkondade vahel, lähtudes valijate arvust rahvastikuregistri andmete põhjal 2025. aasta 15. juuli seisuga.

Maardu linna elanike arv 15. juuli 2025 seisuga on 16 005 inimest.

Maardu linna haldusterritooriumil valijate arv 15. juuli 2025 seisuga 10 272 inimest, sellest Eesti Vabariigi kodakondsusega 7 373, Euroopa Liidu kodakondsusega 226 inimest ja määratlemata kodakondsusega 2673 inimest.

Lähtudes KOVVS § 8 moodustatakse Maardu linnas üks valimisringkond, mis hõlmab kogu Maardu linna haldusterritooriumi.

Neeme Sild

õigusnõunik